沈震軒(Sammy)跟女友陳欣妍(Shirley)拍拖多年,一直恩愛,經常拍片分享日常生活,近日二人拍拖到澳門teamLab 瘋狂打卡,片段上載兩日已達百萬點擊,認真厲害。Shirley分享出發前的片段,見赤膊的Sammy在酒店房的洗手間梳洗,Shirley向正在噴hair spray的Sammy投訴,「你知唔知你每日嗰啲噴噴噴,我都聞住㗎?」不過Sammy一於少理,隨後Shirley又問到「想問吓男仔出問前,除咗gel完頭,仲有乜嘢要做?」Sammy即謂:「撩鼻屎。」Shirley即厭棄道: 「又撩鼻屎!」 。
鏡頭一轉,二人已抵達teamLab,Sammy坦言不明為甚麼女生一見到花、閃閃的東西便會「發晒癲」,又謂表示一開始只是做「伴讀書僮」,陪女友玩玩,但最後自己都變成小朋友,跟女友不停互拍、自拍放閃,網民紛紛留言表示:「閃爆已盲」,又不停催婚, 認真sweet。